da en da nl ca da da da es da da da da da da da da da da da da da da da de sl da da da da en da nb da da da da da da de da da da da da nb da da da da da da da nl da en da da es nl da
Jorden og livet – 3.800 millioner års spejling | Næstved Bibliotek og Borgerservice
8.9.2022 09:00:00 CEST | Næstved Bibliotek og Borgerservice
Tag med på en fantastisk rejse i Jordens og selve livets historie, når Næstved Bibliotek livestreamer foredrag fra Aarhus Universitet. Det sker tirsdag den 27. september kl. 19.00-21.00.
Vi tager fat på en ny sæson af de meget populære foredrag dirkete fra Aarhus Universitet. Foto: Aarhus Universitet
Vi indleder en ny sæson af de populære naturvidenskabelige foredrag fra Aarhus Universitet med foredraget ”Jorden og livet” med geolog Minik Rosing.
Jorden blev dannet for 4.500 millioner år siden sammen med resten af vores solsystem. Havene opstod muligvis allerede inden for de første par hundrede millioner år, og snart spirede det tidligste liv frem. Vi ved ikke, præcis hvornår livet opstod eller hvilke processer, der var i spil, men vi kan konstatere, at havet myldrede med mikroorganismer for ca. 3.800 millioner år siden.
Jorden og livet spejler hinanden
Stort set alt hvad vi ser omkring os, er resultater af livets indflydelse på Jorden. Ligeledes spejler den udvikling, som livet har gennemgået, Jordens indre pulsslag og solsystemets dynamik.
Jorden og livet spejler og påvirker således hinandens udvikling – og som den mest indflydelsesrige organisme på Jorden, er vi mennesker nu i gang med at ændre Jorden i en ny og hidtil uset retning.
Lær mere om alt dette i løbet af en spændende tema-aften med geolog Minik Rosing.
Naturvidenskabelige foredrag i Næstved
Aarhus Universitet tilbyder hele landet at se med, når deres anerkendte forskere formidler de nyeste opdagelser og erkendelser inden for naturvidenskaben.
Foredragsserien ”Offentlige foredrag i Naturvidenskab” bringer engagerede forelæsere, der holder foredrag om alle grene af naturvidenskaben til hele Danmark via streaming. Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger.
Du kan se mere om de enkelte foredrag på Aarhus Universitets hjemmeside ofn.au.dk
Foredraget vil blive streamet live fra Aarhus Universitet kl. 19.00, så kom gerne senest kl. 18.45. Der er mulighed for at stille spørgsmål online efter foredraget.
Arrangementet finder sted tirsdag den 27. september kl. 19.00-21.00 på Næstved Biblioteks Store Scene. Bestil din gratis billet på www.naesbib.dk
Lena Lund OlsenBibliotekar, pressemedarbejder
Vi tager fat på en ny sæson af de meget populære foredrag dirkete fra Aarhus Universitet. Foto: Aarhus Universitet
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
Poesi og monstre19.9.2022 09:00:00 CEST | Pressemeddelelse
Tirsdag den 11. oktober kl. 19.00-21.00 byder Rønnebæksholm og Næstved Bibliotek velkommen til fælleslæsning og samtale på Kunsthal Rønnebæksholm under overskriften ”Poesi og monstre”.
Kvantefysik – atomernes vilde verden16.9.2022 09:43:34 CEST | Pressemeddelelse
Hør om de eksperimenter og teoretiske overvejelser, der førte til Niels Bohrs banebrydende atom- og kvantefysik. Næstved Bibliotek livestreamer foredrag med professor Klaus Mølmer fra Aarhus Universitet tirsdag den 4. oktober kl. 19.00-21.00.
Naturen helt tæt på16.9.2022 09:00:00 CEST | Pressemeddelelse
Fra mandag den 19. september til fredag den 11. november udstiller den lokale fotograf Philip Theilsgaard et udvalg af sine smukke billeder af naturen på Glumsø Bibliotek.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022